title: Sklep Sveta 2012/390/SZVP z dne 16. julija 2012 o podaljšanju mandata posebnega predstavnika Evropske unije za Afriško unijo

text:
               17.7.2012

               SL

               Uradni list Evropske unije

               L 187/44

         SKLEP SVETA 2012/390/SZVP
   z dne 16. julija 2012
   o podaljšanju mandata posebnega predstavnika Evropske unije za Afriško unijo
   SVET EVROPSKE UNIJE JE –
   ob upoštevanju Pogodbe o Evropski uniji, zlasti člena 28, člena 31(2) in člena 33 Pogodbe,
   ob upoštevanju predloga visokega predstavnika Unije za zunanje zadeve in varnostno politiko,
   ob upoštevanju naslednjega:

               (1)

               Svet je 20. oktobra 2011 sprejel Sklep 2011/697/SZVP (1), s katerim je bil g. Gary QUINCE imenovan za posebnega predstavnika Evropske unije (PPEU) za Afriško unijo (AU). Mandat PPEU se bo iztekel 30. junija 2012.

               (2)

               Mandat PPEU bi bilo treba podaljšati še za 12 mesecev.

               (3)

               PPEU bo naloge izvajal v razmerah, ki se lahko poslabšajo in bi lahko ovirale doseganje ciljev zunanjega delovanja Unije iz člena 21 Pogodbe –

         SPREJEL NASLEDNJI SKLEP:
   Člen 1
   Posebni predstavnik Evropske unije
   Mandat g. Garyja QUINCEA kot PPEU za AU se podaljša do 30. junija 2013. Mandat PPEU lahko predčasno preneha, če tako odloči Svet na predlog visokega predstavnika Unije za zunanje zadeve in varnostno politiko(VP).
   Člen 2
   Cilji politike
   Mandat PPEU temelji na celovitih ciljih politike Unije v podporo afriškim prizadevanjem za mirno, demokratično in uspešno prihodnost, kot je določeno v skupni strategiji Afrika-EU. Ti cilji vključujejo:

               (a)

               krepitev političnega dialoga in širših odnosov Unije z AU;

               (b)

               krepitev partnerstva Unija-AU na vseh področjih, določenih v skupni strategiji Afrika-EU, prispevanje k razvoju in izvajanju skupne strategije Afrika-EU v partnerstvu z AU, spoštovanje načela afriške lastne odgovornosti in tesnejše sodelovanje z afriškimi predstavniki v večstranskih forumih ob usklajevanju z večstranskimi partnerji;

               (c)

               sodelovanje in zagotavljanje podpore AU s podpiranjem institucionalnega razvoja in krepitvijo odnosa med institucijami Unije in AU, vključno z razvojno pomočjo, da se spodbujajo:

                           —

                           mir in varnost: predvidevanje in preprečevanje konflikta, ravnanje v primeru konflikta, posredovanje in reševanje konflikta, podpora prizadevanjem za spodbujanje miru in stabilnosti, podpora obnovi po konfliktu;

                           —

                           človekove pravice in vodenje: spodbujanje in varovanje človekovih pravic; spodbujanje temeljnih svoboščin in spoštovanje načel pravne države; podpora s pomočjo političnega dialoga ter finančne in tehnične pomoči afriškim prizadevanjem za spremljanje in izboljšanje vodenja; podpora napredku demokracije udeležbe in odgovornosti; podpora boju proti korupciji in organiziranemu kriminalu ter nadaljnje spodbujanje prizadevanj za obravnavanje vseh vidikov vprašanja otrok v oboroženih spopadih;

                           —

                           trajnostna rast, regionalno vključevanje in trgovina: podpora prizadevanjem za medsebojno povezanost in lajšanje dostopa ljudi do vode in komunalnih storitev, energije in informacijske tehnologije; spodbujanje stabilnega, učinkovitega in usklajenega pravno-poslovnega okvira; pomoč pri vključevanju Afrike v svetovni trgovinski sistem, pomoč afriškim državam pri spoštovanju predpisov in standardov Unije; podpora Afriki pri odpravljanju posledic podnebnih sprememb;

                           —

                           vlaganje v ljudi: podpora prizadevanjem na področju enakosti spolov, zdravja, varnosti preskrbe s hrano in izobraževanja, spodbujanje programov izmenjav, mrež univerz in centrov odličnosti, odpravljanje osnovnih razlogov za migracije.

         PPEU bo imel poleg tega ključno vlogo pri izvajanju skupne strategije Afrika-EU, katere cilj je nadaljnji razvoj in utrjevanje strateškega partnerstva med Afriko in Unijo.
   Člen 3
   Mandat
   Za doseganje tistih vidikov ciljev iz člena 2, ki se nanašajo na skupno zunanjo in varnostno politiko (SZVP)/skupno varnostno in obrambno politiko (SVOP), je mandat PPEU:

               (a)

               krepitev splošnega vpliva Unije v okviru dialoga v Adis Abebi z AU in njeno komisijo glede cele vrste vprašanj s področja SZVP/EVOP, ki jih zajemajo odnosi Unija-AU, in usklajevanje tega dialoga, zlasti partnerstva za mir in varnost ter podpore operacionalizacije Afriške strukture za mir in varnost;

               (b)

               zagotavljanje ustrezne ravni političnega zastopanja, ki odraža pomen Unije kot politične, finančne in institucionalne partnerice AU, ter pospešitev tega partnerstva, ki je potrebna zaradi vse večjega političnega pomena AU v svetu;

               (c)

               zastopanje, če tako sklene Svet, stališč in politik Unije, kadar ima AU pomembno vlogo v kriznih razmerah, za katere ni bil imenovan PPEU;

               (d)

               pomoč pri doseganju večje skladnosti, doslednosti in usklajenosti politik in ukrepov Unije glede AU ter prispevanje k večji usklajenosti širše skupine partnerjev in njenih odnosov z AU;

               (e)

               prispevanje k izvajanju politike Unije o človekovih pravicah, pomembne za AU, vključno s smernicami EU o človekovih pravicah, zlasti smernicami EU o otrocih v oboroženih spopadih, o nasilju nad ženami in dekleti ter o boju proti vsem vrstam diskriminacije do le-teh, kot tudi politike Unije o ženah, miru in varnosti ter akcijski načrt EU o spremljanju odločitev Mednarodnega kazenskega sodišča;

               (f)

               pozorno spremljanje vseh pomembnih dogodkov na ravni AU in poročanje o njih;

               (g)

               vzdrževanje tesnih stikov s komisijo AU, drugimi organi AU, misijami afriških pod-regionalnih organizacij pri AU in misijami držav članic AU pri AU;

               (h)

               spodbujanje odnosov in sodelovanja med AU in afriškimi pod-regionalnimi organizacijami, zlasti na tistih področjih, kjer Unija zagotavlja podporo;

               (i)

               svetovanje in podpora AU, če ta za to zaprosi, na področjih, določenih v skupni strategiji Afrika-EU;

               (j)

               svetovanje in podpora, če AU za to zaprosi, pri vzpostavljanju zmogljivosti AU za krizno upravljanje;

               (k)

               na podlagi jasne delitve nalog usklajevanje in podpora ukrepom PPEU z mandati v državah članicah/regijah AU; ter

               (l)

               vzdrževanje tesnih stikov in spodbujanje usklajevanja s ključnimi mednarodnimi partnerji AU, ki so prisotni v Adis Abebi, zlasti Združenimi narodi, pa tudi z nedržavnimi akterji, o celi vrsti vprašanj s področja SZVP/SVOP, ki jih zajema partnerstvo Unija-AU.

         Člen 4
   Izvajanje mandata
   1.   PPEU je odgovoren za izvajanje nalog, pri tem pa je podrejen VP.
   2.   Politični in varnostni odbor (PVO) je v prednostni povezavi s PPEU in je njegova glavna točka za stike s Svetom. PPEU v okviru svojega mandata od PVO prejema strateške usmeritve in politične nasvete brez poseganja v pristojnosti VP.
   3.   PPEU tesno sodeluje z Evropsko službo za zunanje delovanje (ESZD) in njenimi ustreznimi oddelki.
   Člen 5
   Financiranje
   1.   Referenčni finančni znesek za kritje odhodkov, povezanih z mandatom PPEU, za obdobje od 1. julija 2012 do 30. junija 2013 je 680 000 EUR.
   2.   Odhodki se upravljajo v skladu s postopki in pravili, ki se uporabljajo za splošni proračun Unije.
   3.   Upravljanje odhodkov se uredi s pogodbo med PPEU in Komisijo. PPEU glede vseh odhodkov odgovarja Komisiji.
   Člen 6
   Ustanovitev in sestava ekipe
   1.   PPEU je v okviru svojih nalog in ustreznih razpoložljivih finančnih sredstev odgovoren za sestavo ekipe. Ekipa vključuje strokovnjake za določena politična vprašanja, kot to zahteva mandat. PPEU Svet in Komisijo nemudoma obvesti o sestavi ekipe.
   2.   Države članice, institucije Unije in ESZD lahko predlagajo začasno dodelitev osebja za delo pri PPEU. Plače takšnega začasno dodeljenega osebja krije zadevna država članica EU, zadevna institucija Unije oziroma ESZD. PPEU se lahko dodelijo tudi strokovnjaki, ki so jih države članice začasno napotile v institucije Unije ali ESZD. Člani mednarodnega pogodbenega osebja so državljani ene od držav članic.
   3.   Vse dodeljeno osebje ostane pod upravno pristojnostjo države članice, ki ga pošilja, institucije Unije, ki ga pošilja ali ESZD ter opravlja svoje obveznosti in ravna v interesu mandata PPEU.
   Člen 7
   Privilegiji in imunitete PPEU in osebja PPEU
   Po potrebi se o privilegijih, imunitetah in dodatnih jamstvih, potrebnih za izpolnitev in tekoče izvajanje misije PPEU ter članov osebja PPEU, doseže dogovor s pogodbenico gostiteljico oziroma pogodbenicami gostiteljicami. Države članice in Komisija v ta namen zagotovijo vso potrebno podporo.
   Člen 8
   Varnost tajnih podatkov EU
   PPEU in člani njegove ekipe spoštujejo načela in minimalne standarde varovanja tajnosti iz Sklepa Sveta 2011/292/EU z dne 31. marca 2011 o varnostnih predpisih za varovanje tajnih podatkov EU (2).
   Člen 9
   Dostop do informacij in logistična podpora
   1.   Države članice, Komisija in generalni sekretariat Sveta zagotovijo PPEU dostop do vseh ustreznih informacij.
   2.   Delegacije Unije in/ali države članice, kakor je ustrezno, zagotavljajo logistično podporo v regiji.
   Člen 10
   Varnost
   PPEU v skladu s politiko Unije o varnosti osebja, ki je v okviru operativnih zmogljivosti iz naslova V Pogodbe napoteno izven Unije, ter v skladu z mandatom PPEU in varnostnimi razmerami na geografskem območju, za katerega je zadolžen, sprejme vse smiselno izvedljive ukrepe za varnost celotnega osebja pod neposredno pristojnostjo PPEU, zlasti z:

               (a)

               vzpostavitvijo posebnega varnostnega načrta za misijo, ki temelji na smernicah ESZD in vključuje posebne ukrepe za fizično zaščito, organizacijsko varnost in varnost postopkov v zvezi z misijo, upravljanje varnih premikov osebja na območje misije in znotraj njega ter obvladovanje primerov ogrožanja varnosti, vključno z načrtom misije za ravnanje v nepredvidenih razmerah in načrtom za evakuacijo;

               (b)

               zagotovi, da je vse osebje, razporejeno zunaj Unije, zavarovano za visoko stopnjo tveganja glede na pogoje na območju misije;

               (c)

               zagotovi, da so vsi člani njegove ekipe, ki bodo napoteni zunaj Unije, vključno z lokalnim osebjem, pred prihodom na območje misije ali ob prihodu opravili ustrezno varnostno usposabljanje glede na stopnjo ogroženosti, ki jo za območje misije določi ESZD;

               (d)

               zagotovi, da se izvajajo vsa dogovorjena priporočila, pripravljena na podlagi rednih ocen varnosti, za Svet, Komisijo in VP pa redno pripravljajo pisna poročila o izvajanju teh priporočil ter o drugih varnostnih vidikih v okviru poročil o napredku in izvajanju nalog.

         Člen 11
   Poročanje
   PPEU za VP in PVO redno pripravlja ustna in pisna poročila. PPEU po potrebi poroča tudi delovnim skupinam Sveta. Redna pisna poročila se razpošiljajo prek omrežja COREU. PPEU lahko na priporočilo VP ali PVO pripravlja poročila za Svet za zunanje zadeve.
   Člen 12
   Usklajevanje
   1.   PPEU prispeva k enotnosti, usklajenosti in učinkovitosti ukrepov Unije in prispeva k zagotavljanju, da so vsi instrumenti Unije in ukrepi držav članic uporabljeni konsistentno, da se dosežejo cilji politik Unije Dejavnosti PPEU so po potrebi usklajene z dejavnostmi Komisije, pa tudi z dejavnostmi drugih PPEU, dejavnih v regiji. PPEU organizira redne informativne sestanke za misije držav članic in delegacije Unije.
   2.   Na terenu vzdržuje tesne stike z vodji delegacij Unije in z vodji misij držav članic. Ti mu pri izvajanju nalog pomagajo po svojih najboljših močeh. PPEU je prav tako v stiku z drugimi mednarodnimi in regionalnimi akterji na terenu.
   Člen 13
   Pregled
   Izvajanje tega sklepa in njegova skladnost z drugimi prispevki Unije za zadevno regijo se redno preverja. PPEU konec decembra 2012 VP, Svetu in Komisiji predloži poročilo o napredku, ob izteku mandata pa celovito poročilo o izvajanju nalog.
   Člen 14
   Začetek veljavnosti
   Ta sklep začne veljati na dan sprejetja.
   Uporablja se od 1. julija 2012.

      V Bruslju, 16. julija 2012

            Za Svet

            Predsednik

         S. ALETRARIS

      (1)  UL L 276, 21.10.2011, str. 46.

      (2)  UL L 141, 27.5.2011, str. 17.


title: Sklep Komisije (EU) 2017/1471 z dne 10. avgusta 2017 o spremembi Sklepa 2013/162/EU zaradi pregleda dodeljenih letnih emisij za države članice za obdobje od 2017 do 2020 (notificirano pod dokumentarno številko C(2017) 5556)

text:
               12.8.2017

               SL

               Uradni list Evropske unije

               L 209/53

         SKLEP KOMISIJE (EU) 2017/1471
   z dne 10. avgusta 2017
   o spremembi Sklepa 2013/162/EU zaradi pregleda dodeljenih letnih emisij za države članice za obdobje od 2017 do 2020

         (notificirano pod dokumentarno številko C(2017) 5556)

   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Odločbe št. 406/2009/ES Evropskega parlamenta in Sveta z dne 23. aprila 2009 o prizadevanju držav članic za zmanjšanje emisij toplogrednih plinov, da do leta 2020 izpolnijo zavezo Skupnosti za zmanjšanje emisij toplogrednih plinov (1), in zlasti četrtega pododstavka člena 3(2) Odločbe,
   ob upoštevanju naslednjega:

               (1)

               Sklep Komisije 2013/162/EU (2) dodeljene letne emisije za obdobje od 2013 do 2020 določa z uporabo podatkov iz evidence toplogrednih plinov držav članic, določenih v skladu s smernicami Medvladnega odbora za podnebne spremembe (v nadaljnjem besedilu: IPCC) za nacionalne evidence toplogrednih plinov iz leta 1996, ki so bile na voljo ob sprejetju Sklepa.

               (2)

               Po sprejetju Sklepa 2013/162/EU so morale države članice v skladu s členom 6 Delegirane uredbe Komisije (EU) št. 666/2014 (3) poročati o evidencah toplogrednih plinov, določenih v skladu s smernicami IPCC za nacionalne evidence toplogrednih plinov iz leta 2006 in smernicami Okvirne konvencije Združenih narodov o spremembi podnebja (UNFCCC) za poročanje o letnih evidencah, določenimi v Sklepu 24/CP.19 konference pogodbenic UNFCCC.

               (3)

               Člen 27 Uredbe (EU) št. 525/2013 Evropskega parlamenta in Sveta (4) zahteva, da Komisija do decembra 2016 preuči vpliv uporabe smernic IPCC iz leta 2006 ali sprememb uporabljenih metodologij UNFCCC na vse emisije toplogrednih plinov države članice, upoštevane za namene člena 3 Odločbe št. 406/2009/ES, in tako zagotovi skladnost med uporabljenimi metodologijami za določitev dodeljenih letnih emisij in letnim poročanjem držav članic po navedeni preučitvi.

               (4)

               V skladu s členom 27 Uredbe (EU) št. 525/2013 in na podlagi podatkov evidenc toplogrednih plinov, kot so bili pregledani v skladu s členom 19 navedene uredbe, je Komisija preučila vpliv uporabe smernic IPCC iz leta 2006 in sprememb uporabljenih metodologij UNFCCC na evidence toplogrednih plinov držav članic. Razlika vseh emisij toplogrednih plinov, upoštevanih za namene člena 3 Odločbe št. 406/2009/ES, v večini držav članic presega 1 %. Glede na to preučitev bi bilo treba vse dodeljene letne emisije držav članic za obdobje od 2017 do 2020 iz Priloge II k Sklepu 2013/162/EU pregledati, da se upoštevajo posodobljeni podatki evidenc, sporočenih in pregledanih leta 2016 v skladu s členom 19 Uredbe (EU) št. 525/2013. Tak pregled bi bilo treba opraviti z enako metodologijo, kot se uporablja za določanje dodeljenih letnih emisij v Sklepu 2013/162/EU.

               (5)

               Pregled dodeljenih letnih emisij bi bilo treba omejiti na tiste emisije, ki so bile dodeljene za obdobje od 2017 do 2020, saj za emisije toplogrednih plinov za obdobje od 2013 do 2016 države članice ne morejo več spremeniti politik in ukrepov. Vendar bi bilo zaradi jasnosti treba zamenjati celotno Prilogo II k Sklepu 2013/162/EU, pri čemer dodeljene letne emisije za obdobje od 2013 do 2016 ostanejo nespremenjene.

               (6)

               Člen 2 Sklepa 2013/162/EU navaja vrednosti potenciala globalnega segrevanja iz 4. ocenjevalnega poročila IPPC, kot je bilo sprejeto s Sklepom 15/CP.17 Konference pogodbenic UNFCCC. Medtem je Konferenca pogodbenic UNFCCC sprejela nov Sklep 24/CP.19, ki razveljavlja Sklep 15/CP.17 in potrjuje vrednosti iz 4. ocenjevalnega poročila IPCC. Člen 7 Delegirane uredbe (EU) št. 666/2014 od držav članic in Komisije zahteva, da uporabljajo potenciale globalnega segrevanja, navedene v Prilogi III k Sklepu 24/CP.19, za določanje evidenc toplogrednih plinov in poročanje o njih v skladu z odstavki 1 do 5 člena 7 Uredbe (EU) št. 525/2013. Zaradi jasnosti bi bilo zato treba sklic na Sklep 15/CP.17 iz člena 2 Sklepa 2013/162/EU nadomestiti s sklicem na Sklep 24/CP.19.

               (7)

               Ukrepi iz tega sklepa so v skladu z mnenjem Odbora za podnebne spremembe –

         SPREJELA NASLEDNJI SKLEP:
   Člen 1
   Sklep 2013/162/EU se spremeni:

               (1)

               v členu 2 se sklic na „Sklep 15/CP.17“ nadomesti s sklicem na „Sklep 24/CP.19“;

               (2)

               Priloga II se nadomesti z besedilom iz Priloge k temu sklepu.

         Člen 2
   Ta sklep je naslovljen na države članice.

      V Bruslju, 10. avgusta 2017

            Za Komisijo

         Miguel ARIAS CAÑETE

            Član Komisije

      (1)  UL L 140, 5.6.2009, str. 136.

      (2)  Sklep Komisije 2013/162/EU z dne 26. marca 2013 o določitvi dodeljenih letnih emisij za države članice za obdobje od 2013 do 2020 v skladu z Odločbo št. 406/2009/ES Evropskega parlamenta in Sveta (UL L 90, 28.3.2013, str. 106).

      (3)  Delegirana uredba Komisije (EU) št. 666/2014 z dne 12. marca 2014 o določitvi vsebinskih zahtev glede sistema evidenc Unije ter upoštevanju sprememb potencialov globalnega segrevanja in mednarodno dogovorjenih smernic o evidencah v skladu z Uredbo (EU) št. 525/2013 Evropskega parlamenta in Sveta (UL L 179, 19.6.2014, str. 26).

      (4)  Uredba (EU) št. 525/2013 Evropskega parlamenta in Sveta z dne 21. maja 2013 o mehanizmu za spremljanje emisij toplogrednih plinov in poročanje o njih ter za sporočanje drugih informacij v zvezi s podnebnimi spremembami na nacionalni ravni in ravni Unije ter o razveljavitvi Sklepa št. 280/2004/ES (UL L 165, 18.6.2013, str. 13).

      PRILOGA
      „
            PRILOGA II

               Dodeljene letne emisije za države članice za obdobje med 2013 in 2020, izračunane z uporabo vrednosti potenciala globalnega segrevanja iz četrtega ocenjevalnega poročila Medvladnega foruma o podnebnih spremembah

                        Država članica

                        Dodeljene letne emisije
                        (v tonah ekvivalenta ogljikovega dioksida)

                        2013

                        2014

                        2015

                        2016

                        2017

                        2018

                        2019

                        2020

                        Belgija

                        82 376 327

                        80 774 027

                        79 171 726

                        77 569 425

                        76 190 376

                        74 703 759

                        73 217 143

                        71 730 526

                        Bolgarija

                        28 661 817

                        28 897 235

                        29 132 652

                        29 368 070

                        27 481 112

                        27 670 637

                        27 860 163

                        28 049 688

                        Češka

                        65 452 506

                        66 137 845

                        66 823 185

                        67 508 524

                        67 971 770

                        68 581 207

                        69 190 644

                        69 800 080

                        Danska

                        36 829 163

                        35 925 171

                        35 021 179

                        34 117 187

                        34 775 642

                        33 871 444

                        32 967 246

                        32 063 048

                        Nemčija

                        495 725 112

                        488 602 056

                        481 479 000

                        474 355 944

                        453 842 854

                        446 270 289

                        438 697 724

                        431 125 160

                        Estonija

                        6 296 988

                        6 321 312

                        6 345 636

                        6 369 960

                        5 928 965

                        5 960 550

                        5 992 135

                        6 023 720

                        Irska

                        47 226 256

                        46 089 109

                        44 951 963

                        43 814 816

                        41 194 830

                        40 110 780

                        39 026 731

                        37 942 682

                        Grčija

                        61 003 810

                        61 293 018

                        61 582 226

                        61 871 434

                        61 029 668

                        61 298 009

                        61 566 349

                        61 834 690

                        Španija

                        235 551 490

                        233 489 390

                        231 427 291

                        229 365 191

                        225 664 376

                        223 560 157

                        221 455 939

                        219 351 720

                        Francija

                        408 762 813

                        403 877 606

                        398 580 044

                        393 282 481

                        371 789 603

                        366 284 473

                        360 779 342

                        355 274 211

                        Hrvaška

                        21 196 005

                        21 358 410

                        21 520 815

                        21 683 221

                        20 147 020

                        20 330 287

                        20 513 553

                        20 696 819

                        Italija

                        317 768 849

                        315 628 134

                        313 487 419

                        311 346 703

                        307 153 729

                        304 562 057

                        301 970 385

                        299 378 714

                        Ciper

                        5 919 071

                        5 922 555

                        5 926 039

                        5 929 524

                        4 196 633

                        4 122 837

                        4 049 042

                        3 975 247

                        Latvija

                        9 279 248

                        9 370 072

                        9 460 897

                        9 551 721

                        9 747 135

                        9 834 273

                        9 921 411

                        10 008 549

                        Litva

                        17 153 997

                        17 437 556

                        17 721 116

                        18 004 675

                        18 033 267

                        18 327 321

                        18 621 376

                        18 915 430

                        Luksemburg

                        9 814 716

                        9 610 393

                        9 406 070

                        9 201 747

                        8 992 800

                        8 780 781

                        8 568 762

                        8 356 742

                        Madžarska

                        50 796 264

                        51 906 630

                        53 016 996

                        54 127 362

                        50 432 363

                        51 347 175

                        52 261 987

                        53 176 800

                        Malta

                        1 168 514

                        1 166 788

                        1 165 061

                        1 163 334

                        1 174 524

                        1 173 666

                        1 172 808

                        1 171 950

                        Nizozemska

                        125 086 859

                        122 775 394

                        120 463 928

                        118 152 462

                        116 032 216

                        113 763 728

                        111 495 240

                        109 226 752

                        Avstrija

                        54 643 228

                        54 060 177

                        53 477 125

                        52 894 074

                        51 372 672

                        50 751 430

                        50 130 188

                        49 508 946

                        Poljska

                        204 579 390

                        205 621 337

                        206 663 283

                        207 705 229

                        210 107 929

                        211 642 729

                        213 177 529

                        214 712 329

                        Portugalska

                        49 874 317

                        50 139 847

                        50 405 377

                        50 670 907

                        48 431 756

                        48 811 632

                        49 191 508

                        49 571 384

                        Romunija

                        83 080 513

                        84 765 858

                        86 451 202

                        88 136 547

                        90 958 677

                        92 739 954

                        94 521 231

                        96 302 508

                        Slovenija

                        12 278 677

                        12 309 309

                        12 339 941

                        12 370 573

                        12 161 170

                        12 196 719

                        12 232 267

                        12 267 816

                        Slovaška

                        25 877 815

                        26 203 808

                        26 529 801

                        26 855 793

                        26 759 746

                        27 028 129

                        27 296 513

                        27 564 896

                        Finska

                        33 497 046

                        32 977 333

                        32 457 619

                        31 937 905

                        31 771 327

                        31 185 203

                        30 599 079

                        30 012 956

                        Švedska

                        43 386 459

                        42 715 001

                        42 043 544

                        41 372 087

                        39 377 620

                        38 772 710

                        38 167 800

                        37 562 890

                        Združeno kraljestvo

                        358 980 526

                        354 455 751

                        349 930 975

                        345 406 200

                        360 630 247

                        357 464 952

                        354 299 657

                        351 134 362

                  “


               29.8.2017

               SL

               Uradni list Evropske unije

               C 285/166

         P7_TA(2014)0146
   Sprememba členov 166 (Končno glasovanje) in 195(3) (Glasovanje v odboru) Poslovnika Parlamenta
   Sklep Evropskega parlamenta z dne 26. februarja 2014 o spremembi člena 166 Poslovnika Parlamenta o končnem glasovanju in členu 195(3) o glasovanju v odboru (2014/2001(REG))
   (2017/C 285/27)

      Evropski parlament,

               —

               ob upoštevanju predloga spremembe Poslovnika (B7-0252/2013),

               —

               ob upoštevanju členov 211 in 212 Poslovnika,

               —

               ob upoštevanju poročila Odbora za ustavne zadeve (A7-0035/2014),

               1.

               se odloči spremeniti Poslovnik, kot sledi;

               2.

               opozarja, da bodo spremembe začele veljati prvi dan naslednjega delnega zasedanja;

               3.

               naroči svojemu predsedniku, naj ta sklep posreduje Svetu in Komisiji v vednost.

      Sprememba 3

      Poslovnik Evropskega parlamenta

      Člen 166

                  Veljavno besedilo

                  Sprememba

                     Pri glasovanju o kakršnem koli predlogu zakonodajnega akta Parlament bodisi
                   z enim samim glasovanjem in/ali končnim glasovanjem glasuje poimensko
                     z uporabo elektronskega sistema glasovanja
                  .

                     Parlament pri odločanju na podlagi poročila vsakršno eno samo glasovanje
                   in/ali
                     končno glasovanje izvede poimensko v skladu s členom 167(2). O predlogih sprememb
                   glasuje poimensko
                     le na podlagi zahteve v skladu s členom 167
                  .

      Sprememba 4

      Poslovnik Evropskega parlamenta

      Člen 195 – odstavek 3

                  Veljavno besedilo

                  Sprememba

               3.
                     V odboru se glasuje z vzdigovanjem rok, razen če četrtina članov odbora zahteva poimensko glasovanje. V tem primeru
                   se
                     glasuje
                   v skladu s členom 167(2).

               3.
                     Vsakršno eno samo glasovanje in/ali končno glasovanje o poročilu v odboru
                   se
                     izvede poimensko
                   v skladu s členom 167(2).
                     Glasovanje o predlogih sprememb in druga glasovanja se izvedejo z vzdigovanjem rok, razen če se predsednik odbora odloči za elektronsko glasovanje ali če četrtina članov odbora zahteva poimensko glasovanje.


title: 2008/505/ES: Sklep Evropskega parlamenta z dne 24. aprila 2007 o razrešnici glede izvrševanja splošnega proračuna Evropske unije za proračunsko leto 2005, Oddelek VIII A, Evropski varuh človekovih pravic

text:
               15.7.2008

               SL

               Uradni list Evropske unije

               L 187/71

         SKLEP EVROPSKEGA PARLAMENTA
   z dne 24. aprila 2007
   o razrešnici glede izvrševanja splošnega proračuna Evropske unije za proračunsko leto 2005, Oddelek VIII A, Evropski varuh človekovih pravic
   (2008/505/ES)
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2005 (1),
   ob upoštevanju zaključnega letnega računa Evropskih skupnosti za proračunsko leto 2005 – zvezek I (C6-0471/2006) (2),
   ob upoštevanju letnega poročila Računskega sodišča o izvrševanju proračuna za proračunsko leto 2005 in njegovih posebnih poročil z odgovori revidiranih institucij (3),
   ob upoštevanju izjave o zanesljivosti računovodskih izkazov ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (4),
   ob upoštevanju členov 272(10), 274, 275 in 276 Pogodbe ES,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0104/2007),

               1.

               podeli Evropskemu varuhu človekovih pravic razrešnico glede izvrševanja proračuna za proračunsko leto 2005;

               2.

               navaja pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje Svetu, Komisiji, Sodišču Evropskih skupnosti in Računskemu sodišču, Evropskemu ekonomsko-socialnemu odboru, Odboru regij, Evropskemu varuhu človekovih pravic in Evropskemu nadzorniku za varstvo podatkov ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL L 60, 8.3.2005.

      (2)  UL C 264, 31.10.2006, str. 1.

      (3)  UL C 263, 31.10.2006, str. 1.

      (4)  UL C 263, 31.10.2006, str. 10.

      (5)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).
    ---documentbreak---

               15.7.2008

               SL

               Uradni list Evropske unije

               L 187/72

         RESOLUCIJA EVROPSKEGA PARLAMENTA
   z dne 24. aprila 2007
   s pripombami, ki so sestavni del sklepa o razrešnici glede izvrševanja splošnega proračuna Evropske unije za proračunsko leto 2005, oddelek VIII A, Evropski varuh človekovih pravic
   EVROPSKI PARLAMENT,
   ob upoštevanju splošnega proračuna Evropske unije za proračunsko leto 2005 (1),
   ob upoštevanju zaključnega letnega računa Evropskih skupnosti za proračunsko leto 2005 – zvezek I (C6-0471/2006) (2),
   ob upoštevanju letnega poročila Računskega sodišča o izvrševanju proračuna za proračunsko leto 2005 in njegovih posebnih poročil z odgovori revidiranih institucij (3),
   ob upoštevanju izjave o zanesljivosti računovodskih izkazov ter zakonitosti in pravilnosti poslovnih dogodkov, ki jo predloži Računsko sodišče v skladu s členom 248 Pogodbe ES (4),
   ob upoštevanju členov 272(10), 274, 275 in 276 Pogodbe ES,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (5), ter zlasti členov 50, 86, 145, 146 in 147 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0104/2007),

               1.

               ugotavlja, da je Evropski varuh človekovih pravic (Varuh človekovih pravic) leta 2005 imel na voljo odobritve za prevzem obveznosti v znesku 7 224 554 EUR (5 782 968 EUR v letu 2004), stopnja izkoriščenosti pa je dosegla 84,27 %;

               2.

               ugotavlja, da računovodski izkazi Varuha človekovih pravic za leto 2005 razkrivajo negativen poslovni izid (98 482 EUR) ter enake zneske za sredstva in obveznosti (890 853 EUR);

               3.

               poudarja, da Računsko sodišče v letnem poročilu za proračunsko leto 2005 navaja, da revizija ni dala povoda za kakršno koli pripombo v zvezi z Varuhom človekovih pravic;

               4.

               ugotavlja, da na podlagi poročila notranjega revizorja instituciji št. 6/81: i) pri delu notranjega revizorja v letu 2005 ni bilo odkrito nobeno področje z visokim tveganjem za proračunske operacije Varuha človekovih pravic ter ii) so sistemi institucije za notranje upravljanje in kontrolo učinkoviti in zagotavljajo razumno jamstvo, da so bili cilji v zvezi s kontrolo dosledno izpolnjeni;

               5.

               poudarja informacije, ki jih je v izjavi o dejavnosti navedel pooblaščeni odredbodajalec, da je bila notranja ocena učinkovitosti okvira notranje kontrole službe Varuha človekovih pravic izvedena na začetku leta 2006 in da je bila na podlagi tega postopka ugotovljena na splošno zadovoljiva stopnja izvajanja standardov notranje kontrole (76 %); vendar ugotavlja tudi, da je bilo potrebno na nekaterih področjih (ocena tveganja, občutljive naloge, večletno načrtovanje) izboljšati učinkovitost;

               6.

               opozarja, da je Varuh človekovih pravic od leta 2004 samostojen in ima popoln nadzor nad finančnimi transakcijami v zvezi s svojim oddelkom proračuna;

               7.

               ugotavlja, da je bil po pogajanjih leta 2005 v marcu 2006 podpisan med Varuhom človekovih pravic in Evropskim parlamentom nov okvirni sporazum o sodelovanju za nedoločen čas v zvezi z zagotavljanjem nekaterih upravnih storitev, vključno s prevajanjem in pisarniškimi prostori;

               8.

               navaja, da se je v skladu z letnim poročilom Varuha človekovih pravic za leto 2005 letni obseg zadev Varuha človekovih pravic povečal s približno 800 v letu 1996 na skoraj 4 000 leta 2005, zlasti pa je število zadev naraslo med letoma 2003 in 2004 (53 %);

               9.

               ugotavlja, da je širitev leta 2004 celovito vplivala na proračun Varuha človekovih pravic v letu  2005 ter da je leta 2004 in 2005 proračunski organ Varuha človekovih pravic pooblastil, da v svoj kadrovski načrt vključi 20 novih delovnih mest, ki so bila dodana obstoječim 31-im iz leta 2003 (65-odstotno povečanje števila osebja), medtem ko se je stopnja odobrenih proračunskih sredstev povečala s 4 438 653 EUR v letu 2003 na 7 312 614 EUR v letu 2005 (tudi za 65 %);

               10.

               iz letnega poročila Varuha je razvidno, da je Varuh človekovih pravic v letu 2005 nadaljeval informativne obiske držav članic, da bi izboljšal ozaveščenost državljanov o njihovih pravicah, povečal prepoznavnost svojega dela med ključnimi akterji pravosodne, zakonodajne in izvršilne oblasti ter obogatil sodelovanje s svojimi nacionalnimi kolegi; poudarja pomen te informacijske kampanje;

               11.

               poleg tega ugotavlja, da so si leta 2005 Varuh človekovih pravic in njegovo osebje prizadevali za predstavitev dela institucije; v tem letu so pripravili 120 predstavitev na konferencah, seminarjih in sejah ter imeli 50 razgovorov z novinarji;

               12.

               na podlagi odgovorov Varuha človekovih pravic na vprašalnik poročevalca ugotavlja, da želi Varuh človekovih pravic usmeriti informacije v tiste države, v katerih je število prejetih pritožb manjše, kot bi se pričakovalo glede na število prebivalstva, npr. Nemčijo in Italijo, ter da medijska strategija Varuha človekovih pravic zato vključuje poudarek dejavnosti Varuha človekovih pravic v teh državah članicah; meni, da bi se moral Varuh človekovih pravic pri določanju ciljnih držav opreti na raziskave o ozaveščenosti državljanov o njegovem delu v različnih državah članicah in ne na število pritožb;

               13.

               poudarja pripombo v izjavi o dejavnosti Varuha človekovih pravic, da je bilo leto 2005 za Varuha človekovih pravic izredno pomembno z vidika komunikacije, saj je poleg običajnih dejavnosti, ki vključujejo zagotavljanje informacij o njegovem delu, organiziral tudi obsežno vrsto prireditev ob 10. obletnici Varuha človekovih pravic; razen tega se je komunikacijska zmogljivost institucije bistveno razširila z zaposlitvijo osebja, ki je zapolnilo tri delovna mesta strokovnjakov za komunikacijo, in z že zaposlenim uslužbencem, dodeljenim v novoustanovljeni komunikacijski oddelek;

               14.

               opozarja, da statut Varuha človekovih pravic, ki ga je leta 1994 določil Evropski parlament, Varuhu človekovih pravic ne nalaga obveznosti objave svojih finančnih in gospodarskih interesov;

               15.

               ugotavlja, da ima Varuh človekovih pravic v skladu s statutom položaj, ki je primerljiv s položajem sodnika Sodišča Evropskih skupnosti; poudarja, da je Sodišče Evropskih skupnosti na predlog Evropskega parlamenta ustanovilo delovno skupino, da preuči najustreznejši način za zagotovitev preglednosti v zvezi s finančnimi interesi sodnikov; zahteva, da se Varuh človekovih pravic do izida preiskave zgleduje po Evropskem nadzorniku za varstvo podatkov in njegovemu namestniku ter objavi izjavo o finančnih interesih, ki temelji na obrazcu, ki se uporablja za evidentiranje finančnih interesov poslancev Evropskega parlamenta.

      (1)  UL L 60, 8.3.2005.

      (2)  UL C 264, 31.10.2006, str. 1.

      (3)  UL C 263, 31.10.2006, str. 1.

      (4)  UL C 263, 31.10.2006, str. 10.

      (5)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).


title: 2011/154/EU: Sklep Komisije z dne 9. marca 2011 o zaključku protidampinškega postopka glede uvoza nekaterih palic iz nerjavnega jekla s poreklom iz Indije

text:
               10.3.2011

               SL

               Uradni list Evropske unije

               L 63/21

         SKLEP KOMISIJE
   z dne 9. marca 2011
   o zaključku protidampinškega postopka glede uvoza nekaterih palic iz nerjavnega jekla s poreklom iz Indije
   (2011/154/EU)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe Sveta (ES) št. 1225/2009 z dne 30. novembra 2009 o zaščiti proti dampinškemu uvozu iz držav, ki niso članice Evropske skupnosti (1) („osnovna uredba“), in zlasti člena 9 Uredbe,
   po posvetovanju s Svetovalnim odborom,
   ob upoštevanju naslednjega:
   A.   POSTOPEK

               (1)

               Evropska Komisija („Komisija“) je 15. februarja 2010 prejela pritožbo o domnevnem škodljivem dampinškem uvozu nekaterih palic iz nerjavnega jekla s poreklom iz Indije.

               (2)

               Pritožbo je v skladu s členom 4(1) in členom 5(4) osnovne uredbe vložila Evropska zveza za železo in jeklo („Eurofer“) v imenu proizvajalcev, ki predstavljajo glavni delež, v tem primeru več kot 25 % celotne proizvodnje nekaterih palic iz nerjavnega jekla v Uniji.

               (3)

               Pritožba je vsebovala dokaze prima facie o dampingu in o posledični znatni škodi, kar je zadostovalo za upravičenost začetka protidampinškega postopka.

               (4)

               Po posvetovanju s svetovalnim odborom je Komisija v obvestilu, objavljenem v Uradnem listu Evropske unije
                   (2), začela protidampinški postopek o uvozu v Unijo nekaterih palic iz nerjavnega jekla s poreklom iz Indije, trenutno uvrščenih pod oznake KN 7222 20 21, 7222 20 29, 7222 20 31, 7222 20 39, 7222 20 81 in 7222 20 89.

               (5)

               Komisija je istega dne začela protisubvencijski postopek v zvezi z uvozom v Unijo nekaterih palic iz nerjavnega jekla s poreklom iz Indije (3).

               (6)

               Komisija je poslala vprašalnike industriji Unije in vsem znanim združenjem proizvajalcev v Uniji, izvoznikom/proizvajalcem v zadevni državi, vsem združenjem izvoznikov/proizvajalcev, uvoznikom, vsem znanim združenjem uvoznikov ter organom zadevne države. Zainteresirane strani so imele možnost, da predložijo svoja stališča v pisni obliki in zahtevajo obravnavo v roku iz obvestila o začetku.

         B.   UMIK PRITOŽBE IN USTAVITEV POSTOPKA

               (7)

               Eurofer je s pismom Komisiji z dne 23. novembra 2010 uradno umaknil svojo pritožbo glede protidampinškega postopka.

               (8)

               V skladu s členom 9(1) osnovne uredbe se postopek lahko zaključi, če se pritožba umakne, razen če tak zaključek ne bi bil v interesu Unije.

               (9)

               Komisija je menila, da je treba sedanji postopek zaključiti, saj v preiskavi ni bilo ugotovljeno, da tak zaključek ne bi bil v interesu Unije. Zainteresirane strani so bile o tem obveščene in so imele možnost predložiti pripombe. Komisija ni prejela pripomb, ki bi kazale da tak zaključek ni v interesu Unije.

               (10)

               Komisija zato ugotavlja, da je treba protidampinški postopek v zvezi z uvozom v Unijo nekaterih palic iz nerjavnega jekla s poreklom iz Indije zaključiti –

         SPREJELA NASLEDNJI SKLEP:
   Člen 1
   Protidampinški postopek glede uvoza nekaterih palic iz nerjavnega jekla s poreklom iz Indije, trenutno uvrščenih pod oznake KN 7222 20 21, 7222 20 29, 7222 20 31, 7222 20 39, 7222 20 81 in 7222 20 89, se zaključi.
   Člen 2
   Ta sklep začne veljati dan po objavi v Uradnem listu Evropske unije.

      V Bruslju, 9. marca 2011

            Za Komisijo

            Predsednik

         José Manuel BARROSO

      (1)  UL L 343, 22.12.2009, str. 51.

      (2)  UL C 87 A, 1.4.2010, str. 1.

      (3)  UL C 87, 1.4.2010, str. 17.


title: 2006/889/ES: Odločba Evropske centralne banke z dne 24. novembra 2006 o odobritvi obsega izdaje kovancev v letu 2007 (ECB/2006/19)

text:
               11.12.2006

               SL

               Uradni list Evropske unije

               L 348/52

      ODLOČBA EVROPSKE CENTRALNE BANKE

   z dne 24. novembra 2006
   o odobritvi obsega izdaje kovancev v letu 2007
   (ECB/2006/19)
   (2006/889/ES)
   SVET EVROPSKE CENTRALNE BANKE JE –
   ob upoštevanju Pogodbe o ustanovitvi Evropske skupnosti in zlasti člena 106(2) Pogodbe,
   ob upoštevanju naslednjega:

               (1)

               Evropska centralna banka (ECB) ima od 1. januarja 1999 izključno pravico, da odobri količino kovancev, ki jih izdajo države članice, ki so sprejele euro (v nadaljevanju: „sodelujoče države članice“).

               (2)

               Na podlagi člena 1 Odločbe Sveta 2006/495/ES z dne 11. julija 2006 v skladu s členom 122(2) Pogodbe o uvedbi enotne valute v Sloveniji 1. januarja 2007 (1) se odstopanje v korist Slovenije v skladu s členom 4 Akta o pristopu iz leta 2003 (2) razveljavi z učinkom od 1. januarja 2007.

               (3)

               Sedanjih dvanajst sodelujočih držav članic in Slovenija so ECB v odobritev predložile svoje ocene glede obsega izdaje eurokovancev v letu 2007, dopolnjene s pojasnili o metodologiji napovedovanja –

         SPREJEL NASLEDNJO ODLOČBO:
   Člen 1
   Odobritev obsega izdaje eurokovancev v letu 2007
   ECB s to odločbo odobri obseg izdaje kovancev s strani sodelujočih držav članic v letu 2007, kot je prikazano v naslednji tabeli:

               (v milijonih EUR)

               Izdaja kovancev, namenjenih za obtok, in izdaja zbirateljskih kovancev (niso namenjeni za obtok) v letu 2007

               Belgija

               117,5

               Nemčija

               635,0

               Grčija

               76,9

               Španija

               480,0

               Francija

               362,0

               Irska

               81,0

               Italija

               366,9

               Luksemburg

               45,0

               Nizozemska

               71,2

               Avstrija

               166,0

               Portugalska

               110,0

               Slovenija

               104,7

               Finska

               60,0

         Člen 2
   Končna določba
   Ta odločba je naslovljena na sodelujoče države članice.

      V Frankfurtu na Majni, 24. novembra 2006

            Predsednik ECB

         Jean-Claude TRICHET

      (1)  UL L 195, 15.7.2006, str. 25.

      (2)  UL L 236, 23.9.2003, str. 33.


title: 2009/482/ES: Sklep Sveta z dne 6. aprila 2009 o podpisu Sporazuma med Evropsko skupnostjo in Republiko Sejšeli o odpravi vizumov za kratkoročno bivanje in o njegovi začasni uporabi

text:
               30.6.2009

               SL

               Uradni list Evropske unije

               L 169/30

         SKLEP SVETA
   z dne 6. aprila 2009
   o podpisu Sporazuma med Evropsko skupnostjo in Republiko Sejšeli o odpravi vizumov za kratkoročno bivanje in o njegovi začasni uporabi
   (2009/482/ES)
   SVET EVROPSKE UNIJE JE –
   ob upoštevanju Pogodbe o ustanovitvi Evropske skupnosti in zlasti točke (2)(b)(i) člena 62 v povezavi s prvim stavkom prvega pododstavka člena 300(2) Pogodbe,
   ob upoštevanju predloga Komisije,
   ob upoštevanju naslednjega:

               (1)

               Uredba Sveta (ES) št. 1932/2006 (1) je spremenila Uredbo (ES) št. 539/2001 (2), ki določa seznam tretjih držav, katerih državljani morajo pri prehodu zunanjih meja Evropske unije imeti vizume (negativni seznam), in držav, katerih državljani so oproščeni te zahteve (pozitivni seznam), s tem da med drugim prenaša Republiko Sejšeli (v nadaljnjem besedilu „Sejšeli“) z negativnega na pozitivni seznam. Nadalje Uredba (ES) št. 1932/2006 določa, da se izvzetje iz vizumske obveznosti začne uporabljati šele od začetka veljavnosti sporazuma o izvzetju iz vizumske obveznosti med Evropsko skupnostjo in Sejšeli.

               (2)

               Svet je s Sklepom z dne 5. junija 2008 pooblastil Komisijo za pogajanja o Sporazumu med Evropsko skupnostjo in Sejšeli o odpravi vizumov za kratkoročno bivanje.

               (3)

               Pogajanja o Sporazumu so se začela 9. julija 2008 in zaključila 16. oktobra 2008.

               (4)

               Sporazum, parafiran v Bruslju 12. novembra 2008, bi bilo treba podpisati, priložene izjave pa odobriti. Sporazum bi bilo treba začasno uporabljati do zaključka postopkov, potrebnih za njegovo sklenitev.

               (5)

               V skladu s členoma 1 in 2 Protokola o stališču Združenega kraljestva in Irske, ki je priložen k Pogodbi o Evropski uniji in Pogodbi o ustanovitvi Evropske skupnosti in brez poseganja v člen 4 navedenega Protokola, ti dve državi članici ne sodelujeta pri sprejetju tega sklepa, ki zato zanju ni zavezujoč in se v njiju ne uporablja –

         SKLENIL:
   Člen 1
   Podpis Sporazuma med Evropsko skupnostjo in Republiko Sejšeli o odpravi vizumov za kratkoročno bivanje (v nadaljnjem besedilu „Sporazum“) se odobri v imenu Skupnosti, s pridržkom sklenitve navedenega sporazuma.
   Besedilo Sporazuma je priloženo temu sklepu.
   Člen 2
   Izjave, priložene temu sklepu, se odobrijo v imenu Skupnosti.
   Člen 3
   Predsednik Sveta je pooblaščen, da imenuje osebo(-e), pooblaščeno(-e) za podpis Sporazuma v imenu Skupnosti s pridržkom njegove sklenitve.
   Člen 4
   Sporazum se začasno uporablja od njegovega podpisa (3) do zaključka postopkov, potrebnih za njegovo sklenitev.

      V Luxembourgu, 6. aprila 2009.

            Za Svet

            Predsednik

         J. POSPÍŠIL

      (1)  UL L 405, 30.12.2006, str. 23.

      (2)  UL L 81, 21.3.2001, str. 1.

      (3)  Generalni sekretariat Sveta bo v Uradnem listu Evropske unije objavil datum začetka veljavnosti Sporazuma.
   SKUPNA IZJAVA GLEDE ISLANDIJE, NORVEŠKE, ŠVICE IN LIHTENŠTAJNA
   Pogodbenici sta seznanjeni s tesnimi odnosi med Evropsko skupnostjo ter Islandijo, Norveško, Švico in Lihtenštajnom, zlasti na podlagi sporazumov z dne 18. maja 1999 in 26. oktobra 2004 o pridružitvi teh držav k izvajanju, uporabi in razvoju schengenskega pravnega reda.
   V takih okoliščinah je zaželeno, da organi Islandije, Norveške, Švice in Lihtenštajna na eni strani ter organi Sejšelov na drugi, brez odloga sklenejo dvostranske sporazume o odpravi vizumov za kratkoročno bivanje, pod podobnimi pogoji kot veljajo v tem sporazumu.
   SKUPNA IZJAVA O RAZLAGI KATEGORIJE OSEB, KI POTUJEJO Z NAMENOM OPRAVLJANJA PLAČANEGA DELA, IZ ČLENA 3(2) TEGA SPORAZUMA
   V želji, da se zagotovi enotna razlaga, se pogodbenici strinjata, da v tem sporazumu kategorija oseb, ki potujejo z namenom opravljanja plačanega dela, zajema osebe, ki vstopajo v državo z namenom opravljanja pridobitne/plačane dejavnosti na ozemlju druge pogodbenice kot zaposlene osebe ali ponudniki storitev.
   Ta kategorija ne zajema:

               —

               poslovnežev, tj. oseb, ki potujejo s poslovnimi nameni (ne da bi bile zaposlene v drugi državi pogodbenici),

               —

               športnikov in umetnikov, ki priložnostno opravljajo svojo dejavnost,

               —

               novinarjev, poslanih s strani medijev iz držav, v katerih bivajo, in

               —

               udeležencev usposabljanj znotraj podjetij.

         Izvajanje te izjave nadzoruje Skupni odbor v okviru svoje pristojnosti iz člena 6 tega sporazuma, ki lahko predlaga spremembe, kadar – na podlagi izkušenj pogodbenic – oceni, da je to potrebno.
   SKUPNA IZJAVA O RAZLAGI TRIMESEČNEGA OBDOBJA ZNOTRAJ OBDOBJA ŠESTIH MESECEV OD DNE PRVEGA VSTOPA, KOT GA DOLOČA ČLEN 4 TEGA SPORAZUMA
   Pogodbenici se strinjata, da obdobje največ treh mesecev znotraj šestmesečnega obdobja od dne prvega vstopa na ozemlje Sejšelov ali schengensko območje, kot ga navaja člen 4 tega sporazuma, lahko pomeni ali neprekinjen obisk ali več poznejših/zaporednih obiskov, katerih skupno trajanje ne presega treh mesecev v nobenem šestmesečnem obdobju.
   SKUPNA IZJAVA O OBVESTITVI DRŽAVLJANOV O SPORAZUMU O ODPRAVI VIZUMOV
   Ob upoštevanju pomembnosti, ki jo ima preglednost za državljane Evropske unije in Sejšelov, se pogodbenici zavezujeta k neomejenemu razširjanju informacij v zvezi z vsebino in posledicami sporazuma o odpravi vizumov ter sorodnimi zadevami, kot so na primer pogoji za vstop.
    ---documentbreak---

               30.6.2009

               SL

               Uradni list Evropske unije

               L 169/31

         SPORAZUM
   med Evropsko skupnostjo in Republiko Sejšeli o odpravi vizumov za kratkoročno bivanje
   EVROPSKA SKUPNOST, v nadaljnjem besedilu „Skupnost“, in
   REPUBLIKA SEJŠELI, v nadaljnjem besedilu „Sejšeli“
   v nadaljnjem besedilu „pogodbenici“,
   STA SE – Z NAMENOM še naprej razvijati prijateljske odnose med pogodbenicama in z željo po olajšanju potovanja z zagotovitvijo vstopa brez vizumov ter kratkoročnega bivanja za svoje državljane,
   OB UPOŠTEVANJU Uredbe Sveta (ES) št. 1932/2006 z dne 21. decembra 2006, ki spreminja Uredbo (ES) št. 539/2001, ki določa seznam tretjih držav, katerih državljani morajo pri prehodu zunanjih meja imeti vizume, in držav, katerih državljani so oproščeni te zahteve (1), s tem da med drugim prenaša šest tretjih držav, vključno s Sejšeli, na seznam tretjih držav, katerih državljani so oproščeni vizumske obveznosti za kratkoročno bivanje v državah članicah Evropske unije (EU),
   OB UPOŠTEVANJU, da člen 2 Uredbe (ES) št. 1932/2006 določa, da se za teh šest držav izvzetje iz vizumske obveznosti začne uporabljati šele z dnem, ko začne veljati sporazum o odpravi vizumov, ki ga skleneta Evropska skupnost in zadevna država,
   OB SPOZNANJU, da so državljani držav članic oproščeni vizumske obveznosti, kadar potujejo na Sejšele za obdobje največ enega meseca, kar pa se lahko podaljša za obdobje do treh mesecev,
   Z ŽELJO po zaščiti načela enakovrednega obravnavanja vseh državljanov EU,
   OB UPOŠTEVANJU, da osebe, ki potujejo z namenom opravljanja plačanega dela med svojim kratkoročnim bivanjem, niso zajete v tem sporazumu in se zaradi tega za to kategorijo oseb v zvezi z vizumsko obveznostjo ali njenim izvzetjem in dostopom do zaposlitve še naprej uporabljajo ustrezna pravila prava Skupnosti in nacionalnega prava držav članic ter nacionalnega prava Sejšelov,
   OB UPOŠTEVANJU Protokola o stališču Združenega kraljestva in Irske ter Protokola o vključitvi schengenskega pravnega reda v okvir Evropske unije, ki sta priložena Pogodbi o Evropski uniji in Pogodbi o ustanovitvi Evropske skupnosti, ter s potrditvijo, da se določbe tega sporazuma ne uporabljajo za Združeno kraljestvo in Irsko –
   DOGOVORILI:
   Člen 1
   Predmet
   Ta sporazum omogoča državljanom Evropske unije in državljanom Sejšelov potovanje brez vizumov na ozemlje druge pogodbenice za največ tri mesece v obdobju šestih mesecev.
   Člen 2
   Opredelitve pojmov
   V tem sporazumu:

               (a)

               „država članica“ pomeni katero koli državo članico Evropske unije z izjemo Združenega kraljestva in Irske;

               (b)

               „državljan Evropske unije“ pomeni državljana države članice, kot je opredeljena v točki (a);

               (c)

               „državljan Sejšelov“ pomeni vsako osebo, ki ima državljanstvo Sejšelov;

               (d)

               „schengensko območje“ pomeni območje brez notranjih meja, ki zajema ozemlja držav članic, kot so opredeljene v točki (a), ki v celoti izvajajo schengenski pravni red.

         Člen 3
   Področje uporabe
   1.   Državljani Evropske unije, imetniki veljavnega običajnega, diplomatskega ali službenega/uradnega potnega lista ene od držav članic, lahko brez vizuma vstopijo na ozemlje Sejšelov in tam bivajo za obdobje, kot je opredeljeno v členu 4(1).
   Državljani Sejšelov, imetniki veljavnega običajnega, diplomatskega ali službenega/uradnega potnega lista Sejšelov, lahko brez vizuma vstopijo na ozemlje držav članic ter tam bivajo za obdobje, kot je opredeljeno v členu 4(2).
   2.   Odstavek 1 ne velja za osebe, ki potujejo z namenom opravljanja plačanega dela.
   Vsaka država članica posebej lahko za to kategorijo oseb uvede vizumsko obveznost za državljane Sejšelov, ali pa jo odpravi, v skladu s členom 4(3) Uredbe (ES) št. 539/2001.
   Sejšeli se za to kategorijo oseb lahko odločijo za vizumsko obveznost ali njeno odpravo za državljane vsake države članice posebej v skladu s svojim nacionalnim pravom.
   3.   Odprava vizumov, ki jo uvaja ta sporazum, se uporablja brez poseganja v zakonodajo pogodbenic v zvezi s pogoji za vstop in kratkoročno bivanje. Države članice in Sejšeli si pridržujejo pravico do zavrnitve vstopa na svoje ozemlje in kratkoročnega bivanja na njem, če en ali več od navedenih pogojev ni izpolnjen.
   4.   Odprava vizumov velja neodvisno od načina prevoza, s katerim se prečkajo meje pogodbenic.
   5.   Zadeve, ki jih ta sporazum ne zajema, se presojajo po pravu Skupnosti, nacionalnem pravu držav članic ali nacionalnem pravu Sejšelov.
   Člen 4
   Trajanje bivanja
   1.   Državljani Evropske unije lahko bivajo na ozemlju Sejšelov največ tri mesece v obdobju šestih mesecev od dne prvega vstopa na ozemlje te države.
   2.   Državljani Sejšelov lahko bivajo na schengenskem območju največ tri mesece v obdobju šestih mesecev od dne prvega vstopa na ozemlje katere koli države članice, ki v celoti izvaja schengenski pravni red. To trimesečno obdobje znotraj obdobja šestih mesecev se šteje neodvisno od kakršnega koli bivanja v državi članici, ki schengenskega pravnega reda še ne izvaja v celoti.
   Državljani Sejšelov lahko bivajo največ tri mesece v obdobju šestih mesecev od dne prvega vstopa na ozemlje vsake izmed držav članic, ki schengenskega pravnega reda še ne izvajajo v celoti, neodvisno od časa bivanja na schengenskem območju.
   3.   Sporazum ne posega v možnost podaljšanja obdobja bivanja na več kot tri mesece, ki jo imajo Sejšeli in države članice v skladu z nacionalnim pravom in pravom Skupnosti.
   Člen 5
   Območje uporabe
   1.   Kar zadeva Francosko republiko, se določbe tega sporazuma uporabljajo samo za evropsko ozemlje Francoske republike.
   2.   Kar zadeva Kraljevino Nizozemsko, se določbe tega sporazuma uporabljajo samo za evropsko ozemlje Kraljevine Nizozemske.
   Člen 6
   Skupni odbor za upravljanje Sporazuma
   1.   Pogodbenici ustanovita Skupni odbor strokovnjakov (v nadaljnjem besedilu „Odbor“), ki ga sestavljajo predstavniki Evropske skupnosti in predstavniki Sejšelov. Skupnost zastopa Evropska komisija.
   2.   Naloge Odbora so med drugim:

               (a)

               spremljanje izvajanja tega sporazuma;

               (b)

               predlaganje sprememb ali dopolnitev k temu sporazumu;

               (c)

               reševanje sporov, ki izhajajo iz razlage ali uporabe določb tega sporazuma.

         3.   Odbor se sestane po potrebi na zahtevo ene od pogodbenic.
   4.   Odbor sprejme svoj poslovnik.
   Člen 7
   Razmerje med tem sporazumom in obstoječimi dvostranskimi sporazumi o odpravi vizumov med državami članicami in Sejšeli
   Ta sporazum ima prednost pred določbami katerih koli dvostranskih sporazumov ali dogovorov, sklenjenih med posameznimi državami članicami in Sejšeli, v primeru, da njihove določbe urejajo zadeve, ki spadajo v področje uporabe tega sporazuma.
   Člen 8
   Končne določbe
   1.   Pogodbenici ratificirata ali odobrita ta sporazum v skladu s svojimi notranjimi postopki, Sporazum pa začne veljati prvi dan drugega meseca po dnevu, ko se pogodbenici uradno obvestita o zaključku zgoraj navedenih postopkov.
   2.   Ta sporazum se sklene za nedoločen čas, razen če je odpovedan v skladu z odstavkom 5.
   3.   Ta sporazum se lahko spremeni s pisnim sporazumom obeh pogodbenic. Spremembe začnejo veljati z dnem, ko se pogodbenici medsebojno obvestita, da so zaključeni notranji postopki, potrebni v ta namen.
   4.   Vsaka pogodbenica lahko začasno preneha izvajati celotni Sporazum ali njegov del, zlasti iz razlogov javnega reda, zaščite nacionalne varnosti ali varstva javnega zdravja, nezakonitega priseljevanja ali ponovne uvedbe vizumske obveznosti katere koli pogodbenice. Pogodbenica o odločitvi o začasnem prenehanju izvajanja uradno obvesti drugo pogodbenico najpozneje 2 meseca pred začetkom veljavnosti odločitve. Pogodbenica, ki je začasno prenehala izvajati ta sporazum, nemudoma obvesti drugo pogodbenico, ko razlogi za začasno prenehanje izvajanja ne obstajajo več.
   5.   Vsaka pogodbenica lahko ta sporazum odpove s pisnim obvestilom drugi pogodbenici. Ta sporazum preneha veljati 90 dni po datumu takega uradnega obvestila.
   6.   Sejšeli lahko ta sporazum začasno prenehajo izvajati ali ga odpovejo samo z veljavnostjo za vse države članice skupaj.
   7.   Skupnost lahko ta sporazum začasno preneha izvajati ali ga odpove samo z veljavnostjo za vse svoje države članice skupaj.

      V Bruslju, dne 28. maja 2009, sestavljeno v dveh izvodih v angleškem, bolgarskem, češkem, danskem, estonskem, finskem, francoskem, grškem, italijanskem, latvijskem, litovskem, madžarskem, malteškem, nemškem, nizozemskem, poljskem, portugalskem, romunskem, slovaškem, slovenskem, španskem in švedskem jeziku, pri čemer je vsako od teh besedil enako verodostojno.

         За Европейската общност
         Por la Comunidad Europea
         Za Evropské společenství
         For Det Europæiske Fællesskab
         Für die Europäische Gemeinschaft
         Euroopa Ühenduse nimel
         Για την Ευρωπαϊκή Κοινότητα
         For the European Community
         Pour la Communauté européenne
         Per la Comunità europea
         Eiropas Kopienas vārdā
         Europos bendrijos vardu
         Az Európai Közösség részéről
         Għall-Komunità Ewropea
         Voor de Europese Gemeenschap
         W imieniu Wspólnoty Europejskiej
         Pela Comunidade Europeia
         Pentru Comunitatea Europeană
         Za Európske spoločenstvo
         Za Evropsko skupnost
         Euroopan yhteisön puolesta
         För Europeiska gemenskapen

         За Република Сейшели
         Por la República de Seychelles
         Za Seychelskou republiku
         For Republikken Seychellerne
         Für die Republik Seychellen
         Seišelli Vabariigi nimel
         Για τη Δημοκρατία των Σεϋχελλών
         For the Republic of Seychelles
         Pour la République des Seychelles
         Per la Repubblica delle Seychelles
         Seišela Salu Republikas vārdā
         Seišelių Respublikos vardu
         A Seychelle Köztársaság részéről
         Għar-Repubblika tas-Seychelles
         Voor de Republiek der Seychellen
         W imieniu Republiki Seszeli
         Pela República das Seicheles
         Pentru Republica Seychelles
         Za Seychelskú republiku
         Za Republiko Sejšeli
         Seychellien tasavallan puolesta
         För Republiken Seychellernas

      (1)  UL L 405, 30.12.2006, str. 23.


title: Sklep Sveta z dne 25. junija 2002 o sklenitvi Sporazuma o znanstvenem in tehnološkem sodelovanju med Evropsko skupnostjo in Vlado republike Indije.

text:
Pomembno pravno obvestilo

|

32002D0648

Uradni list L 213 , 09/08/2002 str. 0029 - 0029

		Sklep Svetaz dne 25. junija 2002o sklenitvi Sporazuma o znanstvenem in tehnološkem sodelovanju med Evropsko skupnostjo in Vlado republike Indije.(2002/648/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti, zlasti njenega člena 170 v povezavi s prvim stavkom prvega pododstavka člena 300(2) in prvega pododstavka člena 300(3) Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju naslednjega:(1) Sporazum o sodelovanju med Evropsko gospodarsko skupnostjo in Republiko Indijo, o partnerstvu in razvojnem sodelovanju, je bil podpisan 20. decembra 1993 [3].(2) Evropska skupnost in Republika Indija izvajata posebne RTR programe na področjih skupnega interesa.(3) Na podlagi izkušenj sta obe strani izrazili željo po vzpostavitvi globljih in širših okvirov za sodelovanje v znanosti in tehnologiji.(4) Ta sporazum o sodelovanju na področju znanosti in tehnologije predstavlja del globalnega sodelovanja med Evropsko skupnostjo in Republiko Indijo.(5) Svet je s Sklepom z dne 12. januarja 2001 pooblastil Komisijo za pogajanje o sporazumu za znanstveno in tehnološko sodelovanje med Evropsko skupnostjo in Republiko Indijo.(6) Svet je s Sklepom z dne 15. novembra 2001 odločil, da se Sporazum podpiše v imenu Skupnosti.(7) Sporazum je bil podpisan 23. novembra 2001.(8) Ta sporazum je treba odobriti –SKLENIL:Člen 1Sporazum o znanstvenem in tehnološkem sodelovanju med Evropsko skupnostjo in Vlado republike Indije se odobri v imenu Skupnosti.Besedilo Sporazuma je priloženo k temu sklepu.Člen 2Na podlagi člena 11 Sporazuma predsednik Sveta uradno obvesti Republiko Indijo, da je Evropska skupnost končala postopke, potrebne za začetek veljavnosti Sporazuma.V Luxemburgu, 25. junija 2002Za SvetPredsednikJ. Matas i Palou[1] UL C 304 E, 30.10.2001, str. 241.[2] Mnenje z dne 14. maja 2002 (še ni objavljeno v Uradnem listu).[3] UL L 223, 27.8.1994, str. 23.--------------------------------------------------


title: Sklep Sveta z dne 13. junija 2003 o pristopu Evropske skupnosti k Protokolu o zmanjševanju zakisljevanja, evtrofikacije in prizemnega ozona h Konvenciji iz leta 1979 o onesnaževanju zraka na velike razdalje preko meja

text:
Pomembno pravno obvestilo

|

32003D0507

Uradni list L 179 , 17/07/2003 str. 0001 - 0002

		Sklep Svetaz dne 13. junija 2003o pristopu Evropske skupnosti k Protokolu o zmanjševanju zakisljevanja, evtrofikacije in prizemnega ozona h Konvenciji iz leta 1979 o onesnaževanju zraka na velike razdalje preko meja(2003/507/ES)SVET EVROPSKE UNIJE JE –ob upoštevanju Pogodbe o ustanovitvi Evropske skupnosti in zlasti odstavka 1 člena 175 v povezavi s prvim stavkom prvega pododstavka odstavka 2 člena 300 ter prvim pododstavkom odstavka 3 člena 300 Pogodbe,ob upoštevanju predloga Komisije [1],ob upoštevanju mnenja Evropskega parlamenta [2],ob upoštevanju naslednjega:(1) Zakisljevanje, evtrofikacija in prizemni ozon povzročajo nesprejemljivo škodo okolju in zdravju ljudi v Skupnosti.(2) Izvršilno telo Konvencije o onesnaževanju zraka na velike razdalje preko meja je 30. novembra 1999 sprejelo Protokol o zmanjševanju zakisljevanja, evtrofikacije in prizemnega ozona (Göteborški protokol); Göteborški protokol določa najvišje dovoljene vrednosti emisij (zgornje meje emisij) za vsako nacionalno pogodbenico za štiri glavne predhodne sestavine onesnaževal, odgovornih za zakisljevanje, evtrofikacijo in prizemni ozon: žveplov dioksid, dušikove okside, hlapne organske snovi in amoniak; te zgornje meje morajo biti dosežene do leta 2010.(3) Izvajanje Göteborškega protokola bo prispevalo k doseganju ciljev Skupnosti na področju varstva okolja in zdravja ljudi.(4) Direktiva 2001/81/ES Evropskega parlamenta in Sveta z dne 23. oktobra 2001 o nacionalnih zgornjih mejah emisij za določena onesnaževala ozračja [3] določa zavezujoče nacionalne zgornje meje emisij, ki morajo biti dosežene najpozneje do leta 2010, in so vsaj takšne ali celo nižje, kot jih zahteva Göteborški protokol za posamezne države članice.(5) Direktiva 2001/80/ES Evropskega parlamenta in Sveta z dne 23. oktobra 2001 o omejevanju emisij določenih onesnaževal v zrak iz velikih kurilnih naprav [4] določa nove zgornje meje emisij iz tega sektorja, ki so skladne s tistimi, določenimi v Göteborškem protokolu.(6) Skupnost mora zato pristopiti h Göteborškemu protokolu –SKLENIL NASLEDNJE:Člen 1S tem je pristop Skupnosti k Protokolu o zmanjševanju zakisljevanja, evtrofikacije in prizemnega ozona h Konvenciji iz leta 1979 o onesnaževanju zraka na velike razdalje preko meja odobren v imenu Skupnosti.Besedilo Protokola je v Prilogi k temu sklepu.Člen 2Predsednik Sveta je s tem pooblaščen, da imenuje osebo(-e), ki bo(-do) imela(-e) pooblastila, da listino o pristopu deponira(-jo) pri Generalnemu sekretarju Združenih narodov v skladu s členom 16 Protokola.Člen 3Ta sklep se objavi v Uradnem listu Evropske unije.V Luxembourgu, 13. junija 2003Za SvetPredsednikG. Papandreou[1] UL C 151 E, 25.6.2002, str. 74.[2] Mnenje z dne 4. julija 2002 (še ni objavljeno v Uradnem listu).[3] UL L 309, 27.11.2001, str. 22.[4] UL L 309, 27.11.2001, str. 1.--------------------------------------------------


title: 2014/707/SZVP: Sklep Političnega in varnostnega odbora EULEX KOSOVO/2/2014 z dne 9. oktobra 2014 o imenovanju vodje misije Evropske unije za krepitev pravne države na Kosovu, EULEX KOSOVO

text:
               11.10.2014

               SL

               Uradni list Evropske unije

               L 295/59

         SKLEP POLITIČNEGA IN VARNOSTNEGA ODBORA EULEX KOSOVO/2/2014
   z dne 9. oktobra 2014
   o imenovanju vodje misije Evropske unije za krepitev pravne države na Kosovu (1), EULEX KOSOVO

      (2014/707/SZVP)

   POLITIČNI IN VARNOSTNI ODBOR JE –
   ob upoštevanju Pogodbe o Evropski uniji in zlasti tretjega odstavka člena 38 Pogodbe,
   ob upoštevanju Skupnega ukrepa Sveta 2008/124/SZVP z dne 4. februarja 2008 o misiji Evropske unije za krepitev pravne države na Kosovem, EULEX KOSOVO (2) in zlasti člena 12(2) Skupnega ukrepa,
   ob upoštevanju naslednjega:

               (1)

               Na podlagi člena 12(2) Skupnega ukrepa 2008/124/SZVP je Politični in varnostni odbor (PVO), v skladu s členom 38 Pogodbe, pooblaščen za sprejemanje ustreznih odločitev glede političnega nadzora in strateškega vodenja misije Evropske unije za krepitev pravne države na Kosovu (EULEX KOSOVO), vključno z odločitvijo o imenovanju vodje misije.

               (2)

               PVO je 17. junija 2014 sprejel Sklep EULEX KOSOVO/1/2014 (3) o podaljšanju mandata vodje misije EULEX KOSOVO do 14. oktobra 2014.

               (3)

               Svet je 12. junija 2014 sprejel Sklep 2014/349/SZVP (4) o spremembi Skupnega ukrepa 2008/124/SZVP in o podaljšanju trajanja misije EULEX KOSOVO do 14. junija 2016.

               (4)

               Visoki predstavnik Unije za zunanje zadeve in varnostno politiko je 25. septembra 2014 predlagal, da se ambasador Gabriele MEUCCI imenuje za vodjo misije EULEX KOSOVO za obdobje od 15. oktobra 2014 do 14. junija 2015 –

         SPREJEL NASLEDNJI SKLEP:
   Člen 1
   Ambasador Gabriele MEUCCI se imenuje za vodjo misije Evropske unije za krepitev pravne države na Kosovu (EULEX KOSOVO) za obdobje od 15. oktobra 2014 do 14. junija 2015.
   Člen 2
   Ta sklep začne veljati na dan sprejetja.
   Uporablja se od 15. oktobra 2014.

      V Bruslju, 9. oktobra 2014

            Za Politični in varnostni odbor

            Predsednik

         W. STEVENS

      (1)  To poimenovanje „Kosovo“ ne posega v stališča glede statusa ter je v skladu z RVSZN 1244 (1999) in mnenjem Meddržavnega sodišča o razglasitvi neodvisnosti Kosova.

      (2)  UL L 42, 16.2.2008, str. 92.

      (3)  Sklep Političnega in varnostnega odbora EULEX KOSOVO/1/2014 z dne 17. junija 2014 o podaljšanju mandata vodje misije Evropske unije za krepitev pravne države na Kosovem, EULEX KOSOVO (UL L 180, 20.6.2014, str. 17).

      (4)  Sklep Sveta 2014/349/SZVP z dne 12. junija 2014 o spremembi Skupnega ukrepa 2008/124/SZVP o misiji Evropske unije za krepitev pravne države na Kosovem, EULEX KOSOVO (UL L 174, 13.6.2014, str. 42).


title: 2008/535/ES: Sklep Evropskega parlamenta z dne 24. aprila 2007 o razrešnici glede izvrševanja proračuna Evropske agencije za varnost omrežij in informacij za proračunsko leto 2005

text:
               15.7.2008

               SL

               Uradni list Evropske unije

               L 187/176

         SKLEP EVROPSKEGA PARLAMENTA
   z dne 24. aprila 2007
   o razrešnici glede izvrševanja proračuna Evropske agencije za varnost omrežij in informacij za proračunsko leto 2005
   (2008/535/ES)
   EVROPSKI PARLAMENT,
   ob upoštevanju zaključnega letnega računa Evropske agencije za varnost omrežij in informacij za proračunsko leto 2005 (1),
   ob upoštevanju poročila Računskega sodišča o letnem zaključnem računu Evropske agencije za varnost omrežij in informacij za proračunsko leto 2005 z odgovori Agencije (2),
   ob upoštevanju Priporočila Sveta z dne 27. februarja 2007 (5711/2007 – C6-0080/2007),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (4) ter zlasti člena 17 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0102/2007),

               1.

               podeli direktorju Evropske agencije za varnost omrežij in informacij razrešnico glede izvrševanja proračuna agencije za proračunsko leto 2005;

               2.

               navaja pripombe v priloženi resoluciji;

               3.

               naroči svojemu predsedniku, naj ta sklep in priloženo resolucijo posreduje direktorju Evropske agencije za varnost omrežij in informacij, Svetu, Komisiji in Računskemu sodišču ter poskrbi za objavo v Uradnem listu Evropske unije (serija L).

            Predsednik

         Hans-Gert PÖTTERING

            Generalni sekretar

         Harald RØMER

      (1)  UL C 266, 31.10.2006, str. 16.

      (2)  UL C 312, 19.12.2006, str. 1.

      (3)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (4)  UL L 77, 13.3.2004, str. 1.

      (5)  UL L 357, 31.12.2002, str. 72.
    ---documentbreak---

               15.7.2008

               SL

               Uradni list Evropske unije

               L 187/177

         RESOLUCIJA EVROPSKEGA PARLAMENTA
   z dne 24. aprila 2007
   s pripombami, ki so sestavni del sklepa o razrešnici glede izvrševanja proračuna Evropske agencije za varnost omrežij in informacij za proračunsko leto 2005
   EVROPSKI PARLAMENT,
   ob upoštevanju zaključnega letnega računa Evropske agencije za varnost omrežij in informacij za proračunsko leto 2005 (1),
   ob upoštevanju Poročila Računskega sodišča o letnem zaključnem računu Evropske agencije za varnost omrežij in informacij za proračunsko leto 2005 z odgovori Agencije (2),
   ob upoštevanju Priporočila Sveta z dne 27. februarja 2007 (5711/2007 – C6-0080/2007),
   ob upoštevanju Pogodbe ES in zlasti člena 276 Pogodbe,
   ob upoštevanju Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti (3), in zlasti člena 185 Uredbe,
   ob upoštevanju Uredbe (ES) št. 460/2004 Evropskega parlamenta in Sveta z dne 10. marca 2004 o ustanovitvi Evropske agencije za varnost omrežij in informacij (4) ter zlasti člena 17 Uredbe,
   ob upoštevanju Uredbe Komisije (ES, Euratom) št. 2343/2002 z dne 19. novembra 2002 o okvirni finančni uredbi za organe iz člena 185 Uredbe Sveta (ES, Euratom) št. 1605/2002 (5) in zlasti člena 94 Uredbe,
   ob upoštevanju člena 71 in Priloge V svojega Poslovnika,
   ob upoštevanju poročila Odbora za proračunski nadzor (A6-0102/2007),

               A.

               ker je Računsko sodišče navedlo, da je prejelo zadostno zagotovilo o zanesljivosti letnih računov za proračunsko leto, ki se je zaključilo 31. decembra 2005, ter o zakonitosti in pravilnosti poslovnih dogodkov v celoti,

         Splošne točke v zvezi z večino agencij EU, za katere je potrebna posamezna razrešnica

               1.

               meni, da naraščajoče število agencij Skupnosti in dejavnosti določenih izmed njih niso del splošnega političnega okvira ter da naloge nekaterih agencij vedno ne odražajo pravih potreb Unije, niti pričakovanj državljanov; prav tako ugotavlja, da agencije na splošno nimajo vedno dobrega ugleda;

               2.

               zato poziva Komisijo, naj določi splošen politični okvir za ustanovitev novih agencij Skupnosti ter da pred ustanovitvijo vsake nove agencije predloži študijo stroškov in koristi; ob tem naj bo pozorna, da se prepreči kakršno koli podvajanje dejavnosti med agencijami ali prekrivanje s pristojnostmi drugih evropskih organizacij;

               3.

               poziva Računsko sodišče, da predloži svoje mnenje o študiji stroškov in koristi, preden Parlament sprejme svojo odločitev;

               4.

               poziva Komisijo, naj vsakih pet let predloži študijo o dodani vrednosti vsake obstoječe agencijo; poziva vse zadevne institucije, naj v primeru negativne ocene o dodani vrednosti agencije sprejmejo vse potrebne ukrepe, tako da spremenijo mandat zadevne agencije ali pa jo zaprejo;

               5.

               ob upoštevanju naraščajočega števila regulativnih agencij obžaluje, da pogajanja o osnutku medinstitucionalnega sporazuma o delovanju teh agencij še niso končana, ter poziva pristojne službe Komisije, naj skupaj z Računskim sodiščem storijo vse potrebno za hitro sklenitev sporazuma;

               6.

               ugotavlja, da odgovornost Komisije za izvrševanje proračuna zahteva tesnejšo povezavo med agencijami in Komisijo; poziva Komisijo in Svet, naj sprejmeta potrebne ukrepe, da se Komisiji do 31. decembra 2007 podeli pravica, da v nadzornih organih regulativnih agencij z manjšino glasov prepreči sprejetje odločitev, in naj to možnost predvidita pri vseh na novo ustanovljenih agencijah;

               7.

               poziva Računsko sodišče, naj za jasnejšo sliko o uporabi sredstev EU s strani agencij v svojem letnem poročilu oblikuje dodatno poglavje, namenjeno vsem agencijam, za katere se podeli razrešnica na podlagi zaključnega računa Komisije;

               8.

               upošteva načelo, v skladu s katerim Parlament odloča o razrešnicah za vse agencije Skupnosti, subvencionirane ali ne, četudi organ, pristojen za razrešnico, ukrepa na podlagi njihovega ustanovnega besedila;

               9.

               poziva Računsko sodišče, da opravi revizijo poslovanja vseh agencij in o tem poroča ustreznim odborom Parlamenta, vključno z Odborom za proračunski nadzor;

               10.

               ugotavlja, da število agencij neprestano narašča in da je ob upoštevanju politične odgovornosti Komisije za delovanje agencij, ki je veliko večja kot preprosta logistična podpora, potreba po oblikovanju skupnega pristopa generalnih direktoratov Komisije, pristojnih za ustanavljanje in spremljanje agencij, do agencij še večja; meni, da bi bila struktura, podobna tisti, ki so jo oblikovale agencije za usklajevanje med zadevnimi generalnimi direktorati, pragmatičen način za oblikovanje skupnega pristopa Komisije do vseh zadev, povezanih z agencijami;

               11.

               poziva Komisijo, da izboljša upravno in tehnično podporo agencijam, ob upoštevanju vedno bolj zapletenih upravnih pravil in tehničnih težav Skupnosti;

               12.

               ugotavlja, da v vseh agencijah Skupnosti manjka disciplinski organ, in poziva Komisijo k sprejetju potrebnih ukrepov za hitro vzpostavitev takšnega mehanizma;

               13.

               pozdravlja znatne izboljšave pri usklajevanju med agencijami, ki jim omogoča reševanje ponavljajočih se težav in prispeva k učinkovitejšemu sodelovanju s Komisijo in Parlamentom;

               14.

               meni, da bi bilo treba nadaljevati in razširiti ukrep številnih agencij, ki so vzpostavile skupno podporno službo, namenjeno uskladitvi njihovih informacijskih sistemov za finančno upravljanje s tistimi, ki jih uporablja Komisija;

               15.

               poziva agencije, da izboljšajo sodelovanje in primerjalno analizo z udeleženci na ustreznem področju; poziva Komisijo, naj sprejme vse ukrepe, ki se ji zdijo potrebni, da bi pomagala agencijam izboljšati njihov ugled in povečati vidnost njihovih dejavnosti;

               16.

               poziva Komisijo, naj pripravi predlog za uskladitev oblike letnega poročanja agencij in razvije kazalce uspešnosti, ki bi omogočali primerjavo njihove učinkovitosti;

               17.

               poziva agencije, da na začetku vsakega leta predložijo kazalce uspešnosti, na podlagi katerih bi bilo mogoče oceniti agencije;

               18.

               poziva vse agencije, da pogosteje uporabljajo cilje SMART, s čimer bi prispevale k stvarnejšemu načrtovanju in izvajanju ciljev;

               19.

               strinja se z Računskim sodiščem, da je tudi Komisija odgovorna za (finančno) upravljanje agencij; zato poziva Komisijo, naj spremlja ter po potrebi usmerja in sodeluje pri upravljanju različnih agencij, zlasti kar zadeva ustrezno izvedbo postopkov javnih razpisov, preglednost postopkov zaposlovanja, dobro finančno poslovodenje (neporabljena sredstva in preveč predvidenih proračunskih sredstev) in – kar je najpomembnejše – ustrezno izvajanje pravil o sistemu notranjega nadzora;

               20.

               meni, da bi morali delovni programi agencij izražati prispevke agencij v operativnem in izmerljivem smislu ter da je treba ustrezno upoštevati standarde notranjega nadzora Komisije;

         Posebne točke

               21.

               ugotavlja, da je bilo izvrševanje proračuna za proračunsko leto 2005 zaznamovano z nizko stopnjo prevzetih obveznosti (70 %) in obsežnim prenosom sredstev (več kot 40 % na splošno in do skoraj 80 % pri odhodkih za poslovanje) ter da je ta položaj nastal deloma zaradi težav, povezanih z obdobjem ustanovitve Agencije, in dejstva, da je Agencija začela delovati šele v drugi polovici leta 2005;

               22.

               ugotavlja, da kljub določbam finančne uredbe Agencije, ki omogočajo uvedbo upravljanja na podlagi dejavnosti, kakor se uporablja za splošni proračun, ni bilo uvedeno nobeno takšno upravljanje, da bi se izboljšalo spremljanje poslovanja.

      (1)  UL C 266, 31.10.2006, str. 16.

      (2)  UL C 312, 19.12.2006, str. 1.

      (3)  UL L 248, 16.9.2002, str. 1. Uredba, kakor je bila spremenjena z Uredbo (ES, Euratom) št. 1995/2006 (UL L 390, 30.12.2006, str. 1).

      (4)  UL L 77, 13.3.2004, str. 1.

      (5)  UL L 357, 31.12.2002, str. 72.


title: Sklep Komisije z dne 3. septembra 2011 o ustanovitvi Komisijine skupine strokovnjakov zainteresiranih strani za javna naročila in o nadomestitvi Sklepa 87/305/EGS o ustanovitvi Svetovalnega odbora za odpiranje javnih naročil Besedilo velja za EGP

text:
               4.10.2011

               SL

               Uradni list Evropske unije

               C 291/2

         SKLEP KOMISIJE
   z dne 3. septembra 2011
   o ustanovitvi Komisijine skupine strokovnjakov zainteresiranih strani za javna naročila in o nadomestitvi Sklepa 87/305/EGS o ustanovitvi Svetovalnega odbora za odpiranje javnih naročil
   (Besedilo velja za EGP)
   2011/C 291/02
   KOMISIJA EVROPSKE UNIJE JE –
   ob upoštevanju Pogodbe o delovanju Evropske unije,
   ob upoštevanju naslednjega:

               (1)

               Strategija Evropa 2020 poudarja, da bi politika javnih naročil morala zagotoviti najučinkovitejšo rabo javnih sredstev in poskrbeti, da trgi javnih naročil ostanejo odprti po vsej Uniji, zlasti v kontekstu resnih proračunskih omejitev ter gospodarskih težav v številnih državah članicah.

               (2)

               Strategija Evropa 2020 poudarja, da bi predpisi o javnih naročilih morali izboljšati poslovno okolje, zlasti v zvezi z inovativnimi malimi in srednjimi podjetji, da bi se tako olajšal prehod na gospodarstvo, ki gospodarno izkorišča naravne vire. Politika javnih naročil bi prav tako morala prispevati k doseganju skupnih družbenih ciljev, vključno z bojem proti podnebnim spremembam in spodbujanjem inovacij, ki sta pomembna nova izziva, s katerima se sooča Evropa.

               (3)

               V tem kontekstu okvir, ki ga je vzpostavil Sklep Komisije 87/305/EGS z dne 26. maja 1987 o ustanovitvi Svetovalnega odbora za odpiranje javnih naročil (1), ni več primeren kot podlaga za to, da se Komisiji zagotavljajo strokovna znanja in izkušnje ter praktične informacije, ki so potrebni za oblikovanje politike javnih naročil, ki bo kos čedalje večjim izzivom, s katerimi se sooča politika javnih naročil Unije.

               (4)

               Zato je potrebno ustanoviti strokovno skupino za javna naročila znotraj novega pravnega okvira, ki bo po eni strani omogočal prilagoditev delovanja skupine novemu okviru Komisije za strokovne skupine (2), po drugi strani pa bo Komisiji zagotovil potrebno strokovno znanje, izkušnje in praktična spoznanja, ki bodo olajšali soočanje z novimi izzivi na področju javnih naročil.

               (5)

               Skupina bi Komisiji zato morala pomagati pri razvijanju visokokakovostnih razprav in politike na področju javnih naročil. Kjer je ustrezno, skupina pripravi poročila ali izda mnenja, ki bodo Komisiji v pomoč pri razvijanju ter izvajanju politik in zakonodaje Unije na področju javnih naročil.

               (6)

               Poleg tega bi tovrstna skupina pripomogla k obveščanju zadevnih sektorjev v zvezi z naravo in uporabo predpisov Unije na področju javnih naročil.

               (7)

               Zaradi zgoraj navedenega bi skupina morala imeti mešano sestavo s člani, izbranimi ad personam, in/ali interesi, ki jih ti člani zastopajo, ter člani, ki zastopajo organizacije. Omenjeni člani bi morali prihajati z različnih področij, vključno z na primer pravniki, tehničnimi strokovnjaki, ki so vključeni v pogodbe javnih naročil, akademiki, ter predstavniki industrijskih ali trgovinskih organizacij ali zvez naročnikov.

               (8)

               Med člani skupine morata biti karseda enakovredno zastopana oba spola ter različna geografska področja.

               (9)

               Vsi člani morajo zadovoljevati visoke standarde aktivnega in kakovostnega sodelovanja na sestankih in po potrebi pri pripravah na sestanke ter delu, ki jim sledi.

               (10)

               Osebne podatke je treba obdelati v skladu z Uredbo (ES) št. 45/2001 Evropskega parlamenta in Sveta z dne 18. decembra 2000 o varstvu posameznikov pri obdelavi osebnih podatkov v institucijah in organih Skupnosti in o prostem pretoku takih podatkov (3).

               (11)

               Zato je Sklep 87/305/EGS treba razveljaviti –

         SPREJELA NASLEDNJI SKLEP:
   Člen 1
   Komisijina skupina strokovnjakov zainteresiranih strani za javna naročila
   Ustanovi se Komisijina skupina strokovnjakov zainteresiranih strani za javna naročila (v nadaljnjem besedilu: skupina).
   Skupina nadomesti svetovalni odbor za odpiranje javnih naročil, ki je bil ustanovljen s Sklepom 87/305/EGS.
   Člen 2
   Naloge skupine
   Naloga skupine je Komisiji zagotoviti visokokakovostna pravna, gospodarska, tehnična in/ali praktična spoznanja ter strokovno znanje z namenom Komisiji pomagati pri oblikovanju politike javnih naročil Unije.
   Te naloge lahko zajemajo:

               (a)

               pripravo pravnih in gospodarskih analiz ter komentarjev v zvezi s pomembnimi razvoji dogodkov ali strukturnimi trendi na področju javnih naročil ter njihove posledice za okvir politike javnih naročil Unije;

               (b)

               predložitev povratnih informacij službam Komisije o izzivih in razvoju dogodkov v posameznih sektorjih, ki bi lahko zahtevali odzive na področju javnih naročil, in predlaganje ustreznih rešitev;

               (c)

               zagotavljanje prispevkov, katerih namen je izboljšati učinkovitost politike javnih naročil Unije;

               (d)

               zagotavljanje prispevkov v okviru pripravljalnih zakonodajnih postopkov Komisije na področju javnih naročil;

               (e)

               pomoč službam Komisije pri analizi ustrezne sodne prakse Sodišča Evropske unije.

         Mnenja skupine niso zavezujoča za Komisijo ali njene službe.
   Člen 3
   Posvetovanje
   Komisija ali njene službe se lahko posvetujejo s skupino o kateri koli zadevi v zvezi s politiko, pravom in prakso javnih naročil Unije.
   Člen 4
   Članstvo – imenovanje
   1.   Skupino sestavlja največ 20 članov.
   2.   Skupino sestavljajo posamezniki, imenovani ad personam, posamezniki, ki predstavljajo skupne interese, in/ali organizacije iz določbe 8 horizontalnih pravil o strokovnih skupinah Komisije.
   3.   Vsi člani in njihovi predstavniki morajo zadovoljevati visoke standarde aktivnega in kakovostnega sodelovanja na sestankih in po potrebi pri pripravah na sestanke ter delu, ki jim sledi.
   4.   Službe Komisije za namen izbora članov skupine objavijo povabilo k oddaji prijave.
   5.   Člane imenuje generalni direktor GD za notranji trg in storitve. Izbrani člani so posamezniki ali predstavniki organizacij z znanjem na področjih iz členov 2 in 3, ki so se odzvali na povabilo k oddaji prijave.
   Organizacije predlagajo svoje predstavnike. Generalni direktor GD za notranji trg in storitve lahko zavrne predstavnika, ki ga je predlagala organizacija, in sicer na podlagi ugotovitve, da predstavnik ne izpolnjuje profila, zahtevanega v povabilu k oddaji prijave. V takem primeru se zadevni organizaciji naroči, naj predlaga drugega predstavnika.
   6.   Generalni direktor GD MARKT člane imenuje za tri leta. Njihov mandat se lahko podaljša za največ tri leta. Generalni direktor GD MARKT sprejme odločitev o podaljšanju mandata enemu ali več članom na podlagi kakovosti, rednosti in relevantnosti njihovega prispevka, kot je ta opredeljen v členu 3.
   Člani aktivno izvršujejo svoj mandat, dokler se jih ne nadomesti.
   7.   Predlaga se lahko enako število nadomestnih članov, kot je število članov, ki bodo imenovani. Nadomestne člane se imenuje v skladu z istimi pogoji, ki veljajo za člane; nadomestni člani avtomatično nadomeščajo člane, ki so odsotni ali zadržani.
   8.   Člane, ki ne zmorejo več učinkovito prispevati k razpravam skupine, dajo odpoved ali ne izpolnjujejo pogojev iz odstavka 5 tega člena ali člena 339 Pogodbe, je mogoče zamenjati za preostanek njihovega mandata.
   9.   Posamezniki, imenovani ad personam, delujejo neodvisno in v javnem interesu. Posamezniki, ki so predlagani kot zastopniki skupnega interesa več zainteresiranih strani, ne morejo predstavljati posamezne zainteresirane strani.
   10.   Imena posameznikov, imenovanih ad personam, posameznikov, ki zastopajo skupni interes, in organizacij se objavijo v registru strokovnih skupin Komisije in drugih podobnih subjektov (v nadaljnjem besedilu: register). Prav tako se v registru objavijo interesi, ki jih zastopajo posamezniki.
   Posamezniki, ki ne želijo, da se njihovo ime objavi, lahko zaprosijo za odstopanje od obveznosti objave iz prvega odstavka. Odstopanje se odobri samo, kadar bi objava imena strokovnjaka lahko ogrozila njeno ali njegovo varnost ali integriteto oziroma kadar bi lahko neupravičeno posegala v njeno ali njegovo zasebnost.
   11.   Osebni podatki se zbirajo, obdelujejo in objavljajo v skladu z Uredbo (ES) št. 45/2001 (4).
   Člen 5
   Delovanje
   1.   Skupini predseduje predstavnik služb Komisije.
   2.   Skupina deluje na zahtevo teh služb.
   3.   Službe Komisije dnevni red sestankov pripravijo vnaprej. Pri tem lahko upoštevajo predloge članov skupine.
   4.   Službe Komisije se lahko odločijo, da se bo sestala celotna skupina ali pa podskupine, sestavljene iz tistih članov, ki imajo strokovno znanje in izkušnje ter/ali interese, ki so zlasti pomembni za točke dnevnega reda posameznega sestanka.
   5.   Službe Komisije lahko k sodelovanju pri delu skupine začasno povabijo strokovnjake s posebnim znanjem o določeni zadevi na dnevnem redu, ki niso člani skupine. Poleg tega lahko službe Komisije podelijo status opazovalca posameznikom, organizacijam v skladu z določbo 8(3) horizontalnih pravil o strokovnih skupinah in državam kandidatkam.
   6.   Vsi člani skupine in njihovi predstavniki ter strokovnjaki in opazovalci, ki so povabljeni na posebne sestanke, spoštujejo obveznosti varovanja poslovne skrivnosti iz pogodb in njihovih izvedbenih pravil ter Pravilnik Komisije o varnosti v zvezi z zaščito tajnih podatkov EU iz Priloge k Sklepu Komisije 2001/844/ES, ESPJ, Euratom (5). Če teh obveznosti ne spoštujejo, lahko generalni direktor za notranji trg sprejme vse ustrezne ukrepe.
   7.   Sestanki skupine ali podskupin potekajo v prostorih Komisije. Komisija zagotovi administrativne storitve. Sestankov skupine se lahko udeležujejo tudi drugi zainteresirani uradniki Komisije.
   8.   Poslovnik skupine je standardni poslovnik za strokovne skupine, razen če skupina sprejme posebna pravila.
   9.   Komisija objavi ustrezne informacije o dejavnostih skupine v samem registru ali s povezavo z registra na posebno spletno stran.
   Člen 6
   Stroški sestankov
   1.   Sodelujoči v dejavnostih skupine za svoje storitve niso plačani.
   2.   Komisija sodelujočim povrne potne stroške in stroške bivanja v zvezi z dejavnostmi skupine v skladu z veljavnimi predpisi Komisije.
   3.   Navedeni stroški se povrnejo v mejah razpoložljivih odobrenih sredstev, dodeljenih v okviru letnega postopka razporeditve sredstev.
   Člen 7
   Razveljavitev
   Sklep 87/305/EGS (6) se razveljavi.

      V Bruslju, 3. septembra 2011

            Za Komisijo

         Michel BARNIER

            Član Komisije

      (1)  UL L 152, 12.6.1987, str. 32. Sklep Komisije 87/305/EGS z dne 26. maja 1987 o ustanovitvi Svetovalnega odbora za odpiranje javnih naročil.

      (2)  SEC(2010) 1360 konč.

      (3)  UL L 8, 12.1.2001, str. 1.

      (4)  Prim. opombo 3.

      (5)  SEC(2007) 639 z dne 25.6.2007.

      (6)  Prim. opombo 1.